Magne Hoseth

Magne Hoseth (født Hoset, 13. oktober 1980) er en norsk fotballtrener og tidligere fotballspiller som er hovedtrener for den færøyske klubben KÍ Klaksvík.

Han signerte en ettårskontrakt med Viking 18. desember 2014.  Han har vunnet ett gull i Tippeligaen med  og to med .

Hoseth startet sin karriere i moderklubben Averøykameratene. I 1999 gikk han til Molde, hvor han fikk sin debut i Tippeligaen i sin første sesong. I en kvalifiseringskamp i Mesterligaen i 1999, scoret han de to siste målene i 4–0-seieren mot CSKA Moskva som sendte Molde til 2. kvalifiseringsrunde. Hoseth spilte så flere kamper for det norske U21-landslaget. Hoseth var Moldes toppscorer i 2001.

Sommeren 2004 gikk Hoseth til den danske klubben FC København, men etter bare én sesong i klubben returnerte han til Norge, og signerte for Vålerenga. I 2005 vant han serien med Vålerenga. 19. juli 2006 signerte Hoseth en kontrakt med Molde ut sesongen 2010. Dette kjøpet kostet Molde fem millioner kroner.

Etter å ha startet sesongen på benken grunnet en skade, fikk Hoseth mye spilletid i Eliteserien i 2009, og fikk også spilletid på landslaget, blant annet i 4–0-seieren over Skottland på Ullevaal i august.

Media staver etternavnet hans som både Hoset og Hoseth. Han er oppført i folkeregisteret som Hoset, men selv bruker han konsekvent Hoseth. Molde Fotballklubb og Norges Fotballforbund bruker skrivemåten Hoseth og det er også den som brukes på spillerdrakten.

Meritter 
 FC København
 Danmarksmesterskapet: (1) 2004 
 Landspokalturneringen: (1) 2004
Royal League: (1) 2004 Vålerenga
 Seriemester: (1) 2005

'' Molde
 Seriemester i 1. divisjon: (1) 2007 
 NM: (2) 2013, 2014
 Seriemester: (3) 2011, 2012, 2014

A-landskamper 

Kilde:

Referanser

Eksterne lenker 
 
 
 

Norske fotballspillere
Norske fotballtrenere
Norske landslagsspillere i fotball for herrer
Fotballspillere for Molde FK
Fotballspillere for FC København
Fotballspillere for Vålerenga Fotball
Fotballspillere for Stabæk Fotball
Fotballspillere for Viking FK
Fotballspillere for Aalesunds FK
Fotballspillere for Notodden FK
Fotballspillere for Kristiansund BK
Norske fotballspillere i Danmark
Fotballtrenere for Klaksvíkar Ítróttarfelag
Norgesmestere i fotball
Personer fra Averøy kommune